open-index/open-wikipedia-markdown huggingface dataset:
Zámok Hartheim

thumb|Zámok Hartheim, pohľad z juhozápadu
**Zámok Hartheim** v Alkovene v Hornom Rakúsku bol zariadením zapojeným do realizácie programov eutanázie s názvom „Program T-4“ a „14f13“ počas nacistickej okupácie Rakúska.

## Dejiny
renesančný zámok bol postavený na začiatku 17. storočia.

Známym sa stal ako miesto masového vraždenia invalidných a duševne chorých ľudí, práce neschopných väzňov koncentračných táborov a zahraničných nútene nasadených pracovníkov nacistami v období od mája 1940 do decembra 1944. Celkom bolo počas tohto obdobia zavraždených oxidom uhoľnatým v plynovej komore 30 000 ľudí. 

## Pamätné miesto
V roku 2003 bolo na zámku Hartheim otvorené výukové a pamätné miesto na pamiatku obetí nacistickej eutanázie.

## Referencie

## Externé odkazy
* Oficiálna stránka

Kategória:Múzeá v Rakúsku
Kategória:Hrady a zámky v Rakúsku
Glykozyláza

**Glykozylázy** (EC 3.2) sú enzýmy, ktoré hydrolyzujú glykozylové zlúčeniny. Patria medzi hydrolázy (EC 3) a ďalej delia na dve skupiny:

* enzýmy, ktoré hydrolyzujú O- a S-glykozylové zlúčeniny (EC 3.2.1) – glykozidázy, a
* enzýmy, ktoré hydrolyzujú N-glykozylové zlúčeniny (EC 3.2.2).

## Referencie

## Zdroj

Kategória:Hydrolázy
Futrovica

**Futrovica** môže byť nárečovo:
*názov viacerých typov repy obyčajnej, pozri repa obyčajná#Doplnkové informácie
*krmivo z kukurice pre dobytok, pravdepodobné synonymum: čalamáda, pozri čalamáda (kukurica)

## Zdroje
Holiare-Lipové

**Holiare-Lipové** je kanál v regióne Podunajsko na území obcí Holiare, Bodza, Sokolce, Lipové v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do  Komárňanského kanála. Má dĺžku . 
## Začiatok
Začína sa na území obce Holiare na juhozápadnom okraji miestnej časti obce *Horné Holiare* v katastrálnom území *Horné Holiare* v poľnohospodárskom extraviláne v  ako odpojenie sa od kanála Veľký Meder-Holiare. Patrí do okresu Komárno v Nitrianskom kraji. Nachádza sa v geomorfologickom celku Podunajská rovina.
## Opis toku
Od začiatku tečie východným smerom cez poľnohospodársky extravilán obce Holiare, preteká jej  miestnou časťou *Horné Holiare* s katastrálnym územím *Horné Holiare*, opúšťa katastrálne územie *Horné Holiare*, vteká na územie obce Bodza a zároveň v  v blízkosti železničnej zastávky Bodza podteká železnicu z Veľkého Medera do Komárna, podteká cestu z Veľkého Medera do Bodze a zároveň na krátkom úseku preteká severným okrajom intravilánu obce Bodza, stáča sa na sever, priberá bezmenný ľavostranný prítok, vteká priamo na hranicu medzi obcami Sokolce a Bodza, mení smer na východ a zároveň preteká po obecnej hranici, opúšťa obecnú hranicu a preteká extravilánom obce Bodza v smere na východ, v  vteká na územia obce Lipové, po dosiahnutí intravilánu obce Lipové od ráztoky v  severným ramenom tečie kanál *Holiare-Lipové* a južným ramenom tečie krátka spojka spájajúca sa s Lipovským kanálom, opúšťa intravilán obce Lipové a v  v extraviláne obce ústi do Komárňanského kanála ako jeho pravostranný prítok.

## Pôvod názvu
Názov vodného toku *Holiare-Lipové* má pôvod v toponymách – v názve obce, na území ktorej sa začína a preteká, čiže v názve Holiare, a v názve obce, cez územie ktorej tento vodný kanál preteká a v ňom sa končí, čiže v názve Lipové. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný. V priestore slovenskej hydronymie vodných tokov hydronymum *Holiare-Lipové* je jedinečným hydronymom (júl 2022).  
## Referencie

 
Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine
Shining Vale

**Shining Vale** () je americký komediálny mysteriózny televízny seriál. Prvá epizóda bola vysielaná 6. marca 2022 na televízii Starz a v hlavných úlohách sa predstavili Courteney Cox, Greg Kinnear a Mira Sorvino. V máji 2022 bolo oznámené, že sa natáča aj druhá séria. Vo februári 2020 bola do hlavnej ženskej postavy obsadená herečka Courteney Cox. Neskôr sa k hereckému obsadeniu pripojili aj Greg Kinnear, Gus Birney a Dylan Gage. Prvé epizódy sa začali natáčať v marci 2020 a potom sa pokračovalo v natáčaní v júli 2020. Druhá séria mala premiéru v októbri 2023, pričom posledný diel druhej série bol odvysielaný 1. decembra 2023.

Televízny seriál hovorí príbeh o rodine Phelpsovcov, ktorá sa presťahuje do nového domu v meste Shining Vale. V dome sa však začínajú diať nadprirodzené veci. 

## Postavy a obsadenie

* ***Patricia "Pat" Phelps*** – herečka: Courteney Cox

* ***Rosemary Wellingham*** – herečka: Mira Sorvino

* ***Terry Phelps*** – herec: Greg Kinnear

* ***Gaynor Phelps*** – herečka: Gus Birney

* ***Jake Phelps*** – herec: Dylan Gage

* ***Robyn Court*** – herečka: Sherilyn Fenn

* ***Joan*** – herečka: Judith Light

## Zdroj

Kategória:Televízne seriály z roku 2022
Kategória:Televízne seriály USA
Kategória:Hororové televízne seriály
Kategória:Komediálne televízne seriály
Live (Zuzana Smatanová)

***Live*** je názov koncertného albumu aj DVD slovenskej speváčky Zuzany Smatanovej, ktorý 24. septembra 2007 vydalo hudobné vydavateľstvo Sony BMG.

DVD okrem totožného playlistu, aký je na zvukovom CD nosiči koncertného albumu obsahuje interview videoklipy a fotogalériu.

## Zoznam skladieb

## Výroba albumu
;Hudobníci
* Zuzana Smatanová - spev, akustická gitara, ústna harmonika
* Marián Kachút - elektrické a akustické gitary, klávesové nástroje, zvukové slučky
* Dušan Kulich - elektrické a akustické gitary
* Pavol Smolka - basová gitara
* Branislav Jeleň - bicie nástroje, perkusie
;Produkcia
* Dušan Gajdoš - zvukár na koncertoch
* Peter Výboch, Róbert Halvoň, Tomáš Grešo - záznam zvuku
* Ivan Kelement, Róbert Hanyus, Zuzana Smatanová - fotografie

## Referencie

Kategória:Albumy Zuzany Smatanovej
Kategória:Koncertné albumy z 2008
Gărmen

**Gărmen** môže byť:

* dedina v južnom Bulharsku, pozri Gărmen (dedina)
* okres v južnom Bulharsku, pozri Gărmen (okres)
* mys v Antarktíde, pozri Gărmen (mys)
Momenty 2003 – 2013

***Momenty 2003 – 2013*** je názov kompilácie slovenskej pop-rockovej speváčky Zuzany Smatanovej. V základnej verzii s jedným CD má album 19, v limitovanej bunusovej verzii je na dvoch CD nosičoch 28 skladieb a jeden videorozhovor.

Reprezentatívny výber najväčších hitov Zuzany Smatanovej na tejto kompilácii mapuje predchádzajúce desaťročie jej hudobnej kariéry. Vo verzii jedného CD je kolekciou jej najpopulárnejších hitov, jedna novinka pieseň „Ženy aj muži“ plus dva duety: „Pár dní“ so skupinou Desmod a „Úsmev a čaj“ so skupinou IMT Smile.

Na limitovanej edícii dvoch CD  má prvé CD 17 nahrávok a duety sú spojené na druhom CD nosiči spolu s ďalšími spoluprácami s inými umelcami do kolekcie jedenástich nahrávok. Na druhom bonusovom CD sa nachádzajú videopozdravy, ktoré Zuzana už roky natáča, a rozhovor renomovaného slovenského hudobného publicistu.

## Zoznam skladieb

## Výroba albumu
* Martin Ferenčík - fotografie
* Zuzana Smolková - dizajn obalu

## Referencie

Kategória:Albumy Zuzany Smatanovej
Kategória:Hudobné albumy z 2013
Bezkyslíkatá kyselina

**Bezkyslíkaté kyseliny** sú anorganické kyseliny, ktoré obsahujú len dva druhy atómov - vodík a nekovový prvok. Bezkyslíkaté kyseliny typicky obsahujú halogén. Bežne sa označujú ako HX alebo niekedy ako HX·*aq*, aby sa naznačilo, že ide o vodné roztoky binárnych zlúčenín s vodíkom. Medzi bezkyslíkaté kyseliny patrí napríklad kyselina chlorovodíková alebo jodovodíková, čo sú vodné roztoky chlorovodíka a jodovodíka, v ktorých sú tieto látky schopné odštiepiť vodíkový katión. Na rozdiel od kyslíkatých kyselín neobsahujú kyslík.

## História
Prvý, kto študoval kyseliny, bol francúzsky chemik Antoine Lavoisier. Chybne predpokladal, že kyseliny sú kyslé, pretože obsahujú kyslík. Anglický chemik Humphry Davy však ukázal, že nie všetky kyseliny obsahujú kyslík. Príkladom takýchto kyselín sú práve bezkyslíkaté kyseliny. Justus von Liebig potom ako prvý spojil kyseliny s vodíkom namiesto kyslíka.

## Sila bezkyslíkatých kyselín
Sila bezkyslíkatej kyseliny HX je daná rozpustnosťou a solvatáciou kyseliny a solvatačnou energiou X, dĺžkou väzby a väzbovou energiou väzby H-X, elektrónovou afinitou a elektronegativitou X a veľkosťou atómu X. Čím slabšia a dlhšia je väzba H-X, tým silnejšia je to kyselina, pretože sa ľahšie štiepi vodíkový katión. Podobne platí, že čím väčší je anión, ktorý z kyseliny vzniká, a čím väčšia je elektronegativita nekovového prvku, tým lepšie sa stabilizuje záporný náboj aniónu, pretože sa záporný náboj lepšie rozloží.

## Príklady
Medzi bezkyslíkaté kyseliny patria hlavne halogenovodíkové a chalkogenovodíkové kyseliny. Okrem iného sa sem dá zaradiť napríklad i kyselina kyanovodíková (napriek tomu, že obsahuje tri druhy atómov - vodík, uhlík a dusík - a jej anión je dvojatómový) alebo kyselina azidovodíková (ktorej anión je trojatómový). Špeciálnym prípadom je kyselina izokyanatá (HNCO), ktorá obsahuje kyslík, ale nemá naňho naviazaný vodík, ktorý je schopná odštiepiť. 

Názvy bezkyslíkatých kyselín sa tvoria ako *kyselina* + jednoslovný názov zlúčeniny, ktorý kyselinu tvorí + _*ová*. Táto koncovka však nenaznačuje oxidačné číslo +VI. Napríklad kyselina tvorená chlórom a vodíkom je kyselina chlorovodíková pomenovaná podľa chlorovodíka. Medzi bezkyslíkaté kyseliny patria napríklad:

## Poznámky

## Referencie

## Zdroj

Kategória:Anorganické kyseliny
Euandros zo Sinópy

**Euandros** () bol grécky sochár v 3. stor. pred Kr.

Sochár Euandros zo Sinópy, syn Dionysia, je známy vďaka dvom signatúram na podstavcoch zo sôch. Prvý, okrúhly podstavec z bieleho mramoru, bol kedysi základňou sochy, po ktorej na hornej časti zostali stopy po nohách a troch podperách. Tento podstavec bol nájdený v archeologickej lokalite Kameiros na ostrove Rodos. Damiourgos (v dórskom dialekte *sudca* ), ktorý je na nápise (hore) menovaný, bol v úrade okolo roku 272 pred Kr. Druhý (z modrastého mramoru ), nájdený v meste Rodos, má nápis s venovaním od Polyklea Teisagora, miestneho kňaza z roku 300 pred Kr.
 
## Referencie a bibliografia

 
Kategória:Sochári starovekého Grécka
Kúpeľ (vrch v Nízkych Tatrách)

**Kúpeľ** () je vrch v Nízkych Tatrách. Leží nad Závažnou Porubou, približne  južne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Závažná Poruba a Liptovský Ján. Najbližšími sídlami sú severným smerom ležiace obce Liptovský Ján, Závažná Poruba a Iľanovo, juhozápadne je situovaná Demänovská Dolina. Masív patrí do Národného parku Nízke Tatry.

## Opis
Kúpeľ je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni cez Krakovu hoľu (). Západným smerom sa nachádza vrch Kurence () a Magura (), južným leží Pusté (), Krakova hoľa a Škopovo (), východným Kopa (), Smrekovica () a Biela Marušová () a severným Javorovica (), Poludnica () a Končitý vrch (). Masív patrí do povodia Váhu, kde vodu zo západných svahov odvádza riečka Iľanovianka, z východných voda odteká potokom Biela do Štiavnice. Hrebeňom vedie hranica Národnej prírodnej rezervácie Jánska dolina, do ktorej patrí jeho východná časť. Vrcholovou časťou vedie značený chodník z Iľanova na Krakovu hoľu.

### Výhľady
Hrebeň i vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Tatry, Chočské vrchy, Oravskú Maguru a Malú Fatru.

## Prístup
* po  zelenej turistickej značke z Liptovského Jána cez Rakytovicu
* po  modrej značke:
** zo severu z Iľanova cez Poludnicu
** od juhu z rázc. Kosienky, poľana cez Sedlo pod Kúpeľom

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Závažná Poruba
Kategória:Liptovský Ján
Centrálna pošta (Plovdiv)

**Centrálna pošta** () je budova hlavnej pošty z prvej polovice 20. storočia ležiaca v centrálnej časti mesta Plovdiv v Plovdivskej oblasti v južnom Bulharsku.

## Poloha
Budova sa nachádza v centrálnej časti mesta Plovdiv na námestí „Centralen“ (, doslova *Centrálne námestie*).  

## Charakteristika
Budova vznikla na základe projektu architektov Jordana Jordanova a Savu Ovčarova, ktorí vyhrali národnú súťaž na vyhotovenie projektu budovy telegrafno-poštovej centrály v Plovdive. V čase výstavby patrila k typovo najmodernejším plovdivským stavbám. Za účelom výstavby boli zbúrané letné kino „Orion“ z roku 1927 a niektoré ďalšie budovy. Stavba mala pôvodne vyzerať trochu inak a mal sa pod ňou nachádzať veľký podchod. Tento plán zmenilo objavenie zvyškov antického fóra, ktoré tak zmenou plánov mohli byť zachované. Prestavba v rokoch 19761977 pri ktorej bola budova značne rozšírená sa konala podľa projektu architektov Žeľazka Stojkova a Peti Kovačevovej.

V osobitnom štýle sú zhotovené tabule a značenia v budove, ktoré sú zhotovené v elegantnom čierno-zlatom prevedení a sú dielom umelca Veselina Christova. Ďalší plovdivskí umelci sa podieľali na tvorbe reliéfov na fasádach budovy ako aj mozaík vo vnútri.

### Hodiny
Vo vrchnej časti západnej fasády budovy sa nachádza hodinový mechanizmus. Pôvodné hodiny boli darom skupiny brigádnikov, ktorí v lete roku 1960 odišli na sezónnu prácu do sovietskeho Donecka a za zarobených 60 000 rubľov kúpili a budove pošty podarovali spomínaný mechanizmus. V roku 1977 boli tieto hodiny demontované a na ich miesto boli inštalované nové hodiny, ktoré sú dielom hodinára Georgiho Dimova a umelca Dimităra Pavlova. Ich ciferník je vyrobený z kovanej medi a ručičky z duralu. Hodiny pracujú s presnosťou +0,01 sekundy a je v nich zabudovaný aj hrací mechanizmus, ktorý hrá každú celú hodinu signál Rádia Plovdiv.

## Dejiny
História budovy sa začala písať v roku 1935, keď bola vyhlásená národná architektonická súťaž na výstavbu budovy telegrafno-poštovej centrály. Samotná budova bola postavená v rokoch 19361937. V rokoch 19761977 bola budova reštaurovaná a rozšírená. 

## Galéria

Central post office, Plovdiv2.jpg|celkový pohľad na budovu z juhozápadu
Central post office, Plovdiv4.jpg|časť západnej fasády s reliéfom
Central post office, Plovdiv5.jpg|pohľad na južnú fasádu budovy
Central post office, Plovdiv6.jpg|pohľad na severnú fasádu budovy
Post Plovdiv.jpg|pohľad na západnú fasádu budovy s hodinami na ľavej strane vo vrchnej časti fasády


## Referencie

## Iné projekty

Kategória:Stavby v Plovdive
Kategória:Architektúra z 1937
Kategória:Budovy pošty
Wai

náhľad|Bývalý thajský premiér Apchisit Vedžadžíva so svojou manželkou Pimpen pri tradičnom pozdrave wai
**Wai** (; výslovnosť: [wâai]) je tradičný thajský pozdrav spočívajúci v miernom úklone s rukami zopätými pred hruďou až pred bradou, pričom prsty ruky sú takmer vyrovnané a smerujú nahor.

Pozdrav má viacero obmien, v závislosti od sociálneho postavenia zdraviacich sa. Sociálne nižšie postavená alebo mladšia osoba sa zdraví ako prvá, pričom spojené dlane drží vyššie, dlhšie a jej úklon je hlbší. Sociálne vyššia postavená osoba na pozdrav reaguje v závislosti od svojho postavenia. Vzhľadom na to, že k budhistickým mníchom thajská spoločnosť prechováva najvyššiu úctu, títo na pozdrav nereagujú. Taktiež sa vo všeobecnosti takto nezdraví deťom ani obslužnému personálu (čašníkom, pouličným predavačom ap.).

Wai má pôvod v starobylom pozdrave, ktorým zdraviaci sa dávali najavo, že nedržia zbraň.

## Referencie

Kategória:Pozdravy
Euandros z Veroie

náhľad|Reliéfne dosky z náhrobného pomníka so signatúrou Euandra, staroveké Lété, 1. storočie
**Euandros** () bol grécky sochár v 1. storočí.
 
Sochár Euandros, syn Euandra z macedónskeho mesta Veroia (starogrécky Beroia), bol činný v druhej polovici 1. storočia. Známy je vďaka dvom autorským podpisom. Euandros je podpísaný na časti valcovitej mramorovej základne náhrobného pomníka s reliéfnou bustou ženy (tvár je zničená), nájdenej v tesálskej Larise (v starovekej Pelasgiotide).

Ďalší podpis Euandra sa nachádza na veľkom náhrobnom mramorovom pomníku s reliéfmi (nájdenom v dvoch kusoch) objavenom v roku 1945 na nekropole starovekej Léty (v Mygdonii) neďaleko Solúnu. Reliéf ľavej dosky zobrazuje dve stojace ženy oblečené v himatiónoch, ktorých časť zakrýva temeno hlavy (t. j. „zahalené ženy“). Reliéf pravej dosky s podpisom autora zobrazuje mŕtveho Dionysofóna, syna Hippostrata, odetého v chlamyde, vedľa ktorého stojí ďalší mladík v himatióne, obe postavy sú zobrazené spredu. Mramor náhrobku pochádza pravdepodobne z lomov Veroie. Nachádza sa v archeologickom múzeu mesta Solún (pod inventárnymi číslami 1835A a 1835B).

Euandros bol zrejme otcom sochára Adyma z Veroie. Predpokladá sa, že patril do rodiny sochárov, ktorí tvorili najmä v Macedónsku a Tesálii. Obaja sa pravdepodobne špecializovali na náhrobné pomníky a je dosť nezvyčajné, že sa na svoje diela podpisovali, lebo väčšina miestnych sochárov v tej dobe zostávala v anonymite. To naznačuje, že ich meno malo dobrú povesť.
   
## Referencie a bibliografia

 
Kategória:Sochári starovekého Grécka
LPP Slovakia

**LPP Slovakia** je slovenská firma, ktorá prevádzkuje na Slovensku obchody s odevami piatich 
značiek:
* Reserved - najnovšie trendy kombinované s klasickými štýlmi, ovplyvnené multikulturalizmom (Paríž, Miláno, New York, Tokyo, Soul)
* Cropp
* House 
* Mohito
* Sinsay
Firma je súčasť skupiny LPP S.A., najväčšieho výrobcu oblečenia v strednej a východnej Európe so sídlom v meste Gdaňsk, Poľsko. V roku 2016 mala firma tržby 39 miliónov eur a zisk 597 tisíc eur. V snahe o trvalo udržateľný rozvoj firma používa materiály (línia Eco Aware) šetriace životné prostredie. Spoločnosť si v roku 2020 prenajala skladové priestory vyše 20 tisíc metrov štvorcových v PNK Park Sereď a v roku 2022 prevádzkuje na Slovensku vyše 50 predajní.
 
## Referencie

## Externé odkazy
*Oficiálny web

*Zhrnutie výsledkov LPP

Kategória:Obchodné reťazce na Slovensku
Kategória:Podniky založené v 2007
Kategória:Módne spoločnosti
Glutamát-5-semialdehyd

**Glutamát-5-semialdehyd** je neproteínogénna aminokyselina, ktorá sa účastní biosyntézy a rozkladu prolínu a arginínu (cez ornitín). Formálne je to aldehydokyselina, pretože obsahuje aldehydovú i karboxylovú skupinu. Okrem iného sa účastní biosyntéze antibiotík, napríklad karbapenémov. 

V roztoku sa nachádza v spontánnej rovnováhe s 1-pyrolín-5-karboxylátom. 

## Biochemické premeny
Glutamát-5-semialdehyd vzniká z ornitínu pôsobením ornitín-δ-aminotransferázy (rozklad arginínu) alebo z pyrolín-5-karboxylátu spontánnou hydrolýzou (rozklad prolínu):

: ornitín + α-ketoglutarát → glutamát-5-semialdehyd + glutamát

: pyrolín-5-karboxylát + H2O → glutamát-5-semialdehyd

Pôsobením glutamát-5-semialdehyddehydrogenázy sa premieňa na glutamát:

: glutamát-5-semialdehyd + NAD(P)+ → glutamát

## Referencie

## Zdroj

Kategória:Aminokyseliny
Kategória:Aldehydokyseliny
Smej sa duša moja

***Smej sa duša moja*** je štvrtý štúdiový album Simony Martausovej. V roku 2016 ho vydalo hudobné vydavateľstvo Joma.

## Zoznam skladieb

## Výroba albumu
* Simona Martausová - spev, gitara
* Igor “Ajdži” Sabo - bicie nástroje
* Martin Zajko - gitara
* Štefan Lengyel - gitara
* Martin Gašpar - basová gitara
* Martin Wittgruber - klávesy, akordeón
;Hostia
* Ján Slezák - saxofón
* Richard Müller - spev (3)

## Referencie

Kategória:Albumy Simy Martausovej
Kategória:Hudobné albumy z 2016
Kopa (vrch v Nízkych Tatrách)

**Kopa** () je vrch v Nízkych Tatrách. Leží nad Liptovským Jánom, približne  južne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a na katastrálnom území obce Liptovský Ján. Najbližšími sídlami sú severným smerom ležiace obce Liptovský Ján, Závažná Poruba a Iľanovo, juhozápadne je situovaná Demänovská Dolina a severovýchodne mesto Liptovský Hrádok. Masív patrí do Národného parku Nízke Tatry.

## Opis
Kopa je súčasťou rázsochy, vybiehajúcej severovýchodným smerom z Krakovej hole (), situovanej v bočnom hrebeni. Ten vybieha z Krúpovej hole () v hlavnom hrebeni severným smerom. Západným smerom sa nachádza vrch Kúpeľ () a Pusté (), južným Krakova hoľa a Škopovo (), východným Slemä () a Smrekovica () a severným Biela Marušová (), Javorovica () a Poludnica (). Masív patrí do povodia Váhu, kde vodu z východných svahov odvádza rieka Štiavnica a zo západných jej prítok, potok Biela. Masív je súčasťou Národnej prírodnej rezervácie Jánska dolina. Na vrchol nevedie značený turistický chodník.

### Výhľady
Hrebeň i vrchol pokrýva súvislý, miestami riedky lesný porast, ktorý umožňuje len obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Chočské vrchy, Oravskú Maguru a Malú Fatru.

## Prístup
Na vrchol nevedie značený turistický chodník a vzhľadom na stupeň ochrany je tak prístup na Kopu nežiadúci. Najbližšie značené chodníky sú:

* po  modrej turistickej značke:
** z Liptovského Jána Jánskou dolinou východným úpätím
** západne situovaným hrebeňom z Iľanova cez Poludnicu na Krakovu hoľu

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Ján
Einar Selvik

**Einar Selvik** (* 18. november 1979, Bergen, Nórsko), známy aj pod umeleckým menom **Kvitrafn** ("Biely havran"), je nórsky hudobník, v rokoch 2000 - 2004 bubeník skupiny *[[Gorgoroth]]* a zakladateľ a frontman skupiny *[[Wardruna]]*, ktorá je zameraná na severský folk. 

*Wardrunu* Selvik založil v roku 2002 a jej členom bol aj bývalý spevák skupiny *Gorgoroth*, Gaahl. Do širšieho povedomia sa *Wardruna* dostala vďaka spolupráci s *History Channel* na projekte Vikings, kde sa Einar objavil ako herec.

13. júla 2022 *Wardruna* vystúpila na Slovensku v rámci turné *NORDIC NIGHT OPEN AIR TOUR 2022*, kde ako jej predskokan hrala Hudobná skupina Kalandra. Koncert sa uskutočnil na hrade Devín.

Einar Selvik spoločne s *Wardrunou* spolupracoval s hudobníkmi a kapelami ako Eivør Pálsdóttir, *Det Hedenske Folk*, *Bak de Syv Fjell*, *Jotunspor*, *Sahg*, *Dead to this World* a *[[Faun]]*. Známy je tiež spoločný koncert so speváčkou Aurorou, ktorý má na platforme Youtube niekoľko miliónov vzhliadnutí.

Okrem iného pracoval na soundtracku k videohre *[[Assassin's Creed Valhalla]]* a s *[[Riot Games]]* na tématickej skladbe *Volibear* pre postavu z počítačovej hry *[[League of Legends]]*.

Hrá na mnoho hudobných nástrojoch ako aú tagelharpa, bukkehorn, vikingský lur, lýra, bicie a iné.

## Osobný život
V rozhovore pre *Heavymetal.dk* sa vyjadril, že si nemyslí, že korene každého človeka sú nejakým spôsobom dôležité, len pre ten fakt že je to koreň toho daného človeka. Verí v moderné pohanstvo, pretože si nemyslí, že uctievať starodávne tradície a nasilu žiť podľa pradávnych tradícií je v modernom svete to správne. Svet sa vyvíja a preto je dôležité aby sme sa vyvíjali s ním. Podľa Einara by sme sa mali z minulosti poučiť a byť lepšími.

Jeho vzťah k prírode je veľmi silný a aj albumy skupiny *Wardruna* prirovnáva k prírodným javom a ku koreňom stromov, kde prvý album označuje za zasievanie semien do zeme a ďalšie albumy ako upevňovanie koreňov Wardruny, rast stromu, neskôr k spáleniu, uľahnutiu popola a následnému silnejšiemu rastu vďaka popolu.

Ako člen skupiny *Gorgoroth* necítil žiadne osobné spojenie s tematikou a vystupovaním kapely, taktiež nepociťoval žiadnu vášeň pre tvorbu tohto žánru, resp. štýlu a tak sa rozhodol pre odchod z tejto hudobnej skupiny. Pre odchod z kapely sa rozhodol aj z dôvodu, že potreboval tvoriť hudbu, ktorá pre neho niečo znamená a je s ňou stotožnený. Aj po rokoch hovorí o tom, že by pre neho bolo nemožné aby neopustil túto kapelu.

Už ako násťročný mal predstavu o tom ako vytvorí projekt Wardruna.

## Referencie


## Iné projekty

## Externé odkazy
*Einar Selvik v Metal Archives
*Einar Selvik na Discogs

Kategória:Nórski speváci
Kategória:Speváci-skladatelia
Kategória:Osobnosti z Bergenu
Acylácia

**Acylácia** alebo niekedy **alkanoylácia** je proces v organickej chémii, v ktorom dochádza k naviazaniu acylovej skupiny (zvyšku od karboxylovej kyseliny) na inú zlúčeninu. Látka, ktorá poskytuje acylovú skupinu, sa nazýva **acylačné činidlo**.

Acylhalogenidy sa bežne používajú ako acylačné činidlá, pretože pri pôsobení kovových katalyzátorov tvoria silné elektrofily. Friedel-Craftsova acylácia napríklad využíva acetylchlorid (etanoylchlorid), CH3COCl, ako acylačné činidlo a chlorid hlinitý, AlCl3, ako kovový katalyzátor na naviazanie etanoylovej (acetylovej) skupiny na benzén:

Mechanizmus tejto reakcie je elektrofilná aromatická substitúcia.

Acylhalogenidy a anhydridy karboxylových kyselín sa takisto bežne používajú ako acylačné činidlá. V niektorých prípadoch majú i aktivované estery porovnateľnú reaktivitu. Všetky tieto látky reagujú s amínmi za vzniku amidov a s alkoholmi za vzniku esterov. Tieto reakcie prebiehajú ako nukleofilná acylová substitúcia

Acyláciu je možné využiť na predídenie prešmykom, ktoré bežne prebiehajú pri alkylácii. Pri takomto použití sa využije acylačná reakcia a karbonyl sa potom odstráni pomocou Clemmensenovej redukcie alebo obdobného procesu.

## Acylácia v biológii

Acylácia bielkovín je posttranslačná úprava bielkovín, pri ktorej sa na bielkoviny viažu funkčné skupiny cez acylové skupiny. Proteinová acylácia predstavuje mechanizmus, ktorým sa riadi biologická signalizácia. Jeden z dôležitých druhov je acylácia mastnými kyselinami, pri ktore dochádza k naviazaniu mastných kyselín na konkrétne aminokyseliny (procesy ako myristoylácia, palmitoylácia, palmitoleoylácia a iné). Rôzne druhy mastných kyselín sa účastnia acylácie bielkovín. Palmitoleoylácia je druh acylácie, kde dochádza ku kovalentnému naviazaniu jedenkrát nenasýtenej kyseliny palmitoleovej na serín alebo treonín v proteínoch. Táto úprava má zjavne dôležitú úlohu v presúvaní a cielení bielkovín a takisto vo funkcii Wnt proteínov.

## Referencie

## Pozri aj
* Acetyl
* Ketén

## Zdroj

Kategória:Organické reakcie
Kalandra (hudobná skupina)

**Kalandra** je alternatívna severská kapela na čele s nórsko-švédskymi hudobníkmi.

Kalandra v minulosti spolupracovala s hudobníkmi a kapelami ako Gåte, Seigmen, Eivør a Wardruna s ktorou v roku 2022 absolvovala *NORDIC NIGHT OPEN AIR TOUR 2022*, toto turné zahŕňalo aj návštevu Slovenska 13. júla 2022 na hrade Devín.

Jednou z najznámejších skladieb skupiny Kalandra je cover na skladbu *Helvegen* od skupiny Wardruna. Video na platforme YouTube dosiahlo vyše 4 miliónov videní. Vďaka tomuto coveru sa dostali do povedomia vydavateľstva *By Norse Music*, ktoré s nimi podpísalo zmluvu.

Pre televízny sériál *Beforeigners* od HBO zložili dva soundtracky do prvej série a neskôr prispeli hudobnou tvorbou aj v piatej a šiestej sérií.

Ich debutovým albumom bol album s názvom *The Line*.

Neskôr po zmiernení pandemickej situácie kapela vydala album *Kingdom Two Crowns: Norse Lands Soundtrack (Extended)* z oficiálnej videohry *Kingdom Two Crowns: Norse Lands* pre ktorú kapela zložila celú partitúru. Skupina pri tvorbe spolupracovala s miestnymi nórskymi folkovými hudobníkmi Johnom Stenersenom a Kennethom Lienom pomocou starých nástrojov ako hurdy-gurdy, goathorn, dvoyanka, nyckelharpa a moraharpa.

Speváčka Katrine Stenbekk je aj občasnou členkou skupiny Warduna.

## Referencie


Kategória:Nórske hudobné skupiny
Kategória:Švédske hudobné skupiny
Crux 92

**Crux 92** je logická arkáda z roku 1992 . Vytvoril ju český autor Marek Trefný a vydala slovenská spoločnosť Ultrasoft . Hra bola určená pre ZX Spectrum a bola vytvorená v programe OCP Editora a Assembler. Grafika potom vznikla s pomocou OCP Art Studio a Artist 2.

Dej je zasadený do súhvezdia Crux. V súhvezdí má kozmická loď IKERI nájsť nové náleziská Filia, ktoré je hlavným nerastom 23. storočia. Problém nastane, keď loď potrebuje doplniť zásoby. Na tieto účely sú na menších planétach postavené stavby upravujúce atmosféru, a to takým spôsobom, aby bola podobná tej na Zemi. Tieto stavby sú obsluhované robotmi nízkej inteligencie, ktorí sú podriadení hlavnému robotovi. Na jednej z planét sa však hlavný robot vzbúril a postavil si obrovský ochranný komplex dosahujúci výšku až šesťdesiat poschodí. Aby loď IKERI mohla pristáť na tejto planéte a doplniť zásoby, musí hlavný hrdina zničiť hlavného robota a aktivovať deštrukčný systém na každom poschodí.

Každý level je jedným poschodím rozdeleným na 14x10 štvorcov. Hráč musí naviesť robotov, ktorí sa pohybujú v kruhu, na jednu z mín. To môže dosiahnuť menením dráhy pomocou červených pohyblivých objektov. Po zničení robotov hráč ešte musí aktivovať deštrukčný systém, aby mohol postúpiť do ďalšieho levelu.

## Externé odkazy

* Crux 92 na ZX Spectrum Games
* Crux 92 na ZX Spectrum Reviews Database
* Recenzie od Ivo Slávika v magazíne Bit
Kategória:Videoherný priemysel na Slovensku
Kategória:Počítačové hry
Kategória:Hry pre ZX Spectrum
Ján Došek

**Ján Došek** može byť:
* slovenský úradník a básnik (1908 – 1978), pozri Ján Došek (básnik) 
* slovenský zvukár a nahrávací technik, pozri Ján Došek (technik) 

Došek, Ján
Ján Došek (technik)

**Ján Došek**, je slovenský zvukový koncertný a štúdiový nahrávací technik. Jeho meno je v kreditných zoznamoch stoviek rôznych zvukových nosičov projektov v rozličných žánroch českých a slovenských hudobníkov ako sú skupiny Elán, Collegium musicum, Lucie, Tublatanka, Vidiek, IMT Smile, Shalom, Hex, Le Payaco, Aya, alebo hudobníkom ako je Pavol Habera, Pavol Hammel, Jana Kirschner, Richard Müller, Beáta Dubasová, Ján Berky-Mrenica, Martin Babjak a mnohých iných. Od roku 1995 produkuje v nahrávacom štúdiu Ivory okrem realizácie hudobných projektov aj výrobu a dizajn zvukových stôp do rôznych filmových produkcií, alebo DVD.

## Referencie

Kategória:Slovenskí hudobní producenti
Pusté

**Pusté** () je vrch v Nízkych Tatrách. Leží nad Iľanovom, približne  južne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obce Iľanovo (Liptovský Mikuláš) a Demänovská Dolina. Najbližšími sídlami sú juhozápadne ležiaca Demänovská Dolina a severným smerom situované obce Závažná Poruba a Iľanovo. Masív patrí do Národného parku Nízke Tatry.

## Opis
Pusté je súčasťou rázsochy, vybiehajúcej severozápadným smerom z Krakovej hole (), situovanej v bočnom hrebeni. Ten vybieha z Krúpovej hole () v hlavnom hrebeni severným smerom. Západným smerom sa nachádza vrch Na jame (), Siná () a Bôr (), južným Chopok (), Konské () a Krakova hoľa, východným Ohnište (), Škopovo () a Kopa ( a severným Kúpeľ (), Poludnica () a Magura (). Masív patrí do povodia Váhu; z južných a západných svahov vodu odvádzajú prítoky Demänovky, z východných a severných potok Iľanovianka. Masív je súčasťou Národnej prírodnej rezervácie Demänovská dolina. Vrcholom vedie značený turistický chodník od Demänovskej jaskyne slobody.

### Výhľady
Hrebeň i vrchol pokrýva súvislý, miestami riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.

## Prístup
* po  modrej turistickej značke:
** od západu z rázc. Demänovská jaskyňa slobody
** z Iľanova cez Poludnicu a Krakovu hoľu
* po  žltej značke z Pavčinej Lehoty cez Iľanovské sedlo

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Mikuláš
Kategória:Demänovská Dolina
Acetyljodid

**Acetyljodid** je organojódna zlúčenina, ktorej vzorec je CH3COI. Je to bezfarebná tekutina. Formálne je to acylhalogenid odvodený od kyseliny octovej nahradením hydroxylovej skupiny za atóm jódu.

## Výroba
Aj keď v laboratóriách je vzácny v porovnaní s príbuznými acetylbromidom a acetylchloridom, acetyljodid je produkovaný (aspoň prechodne) v ďaleko väčšom merítku než akýkoľvek iný acylhalogenid. Konkrétne vzniká karbonyláciou metyljodidu v Cativa alebo Monsanto procese, ktoré sa používajú na priemyselnú syntézu kyseliny octovej. Je to takisto intermediát v tvorbe acetanhydridu z metylacetátu.

## Reakcie
Acetyljodid nevykazuje pri reakciách s karboxylovými kyselinami reakcie typické pre acylhalogenidy, na rozdiel od napríklad acetylchloridu. Acetyljodid namiesto toho podstupuje s väčšinou karboxylových kyselín výmenu jodidu za hydroxid:

: CH3COI  +  RCO2H   →   CH3CO2H  +  RCOI

## Referencie

## Zdroj

Kategória:Acylhalogenidy
Užľabský kanál

**Užľabský kanál** je kanál v regióne Dolný Zemplín na území obce Čierne Pole v okrese Michalovce v Košickom kraji. Nachádza sa v geomorfologickom celku Východoslovenská rovina. Ústi do kanála Ortov. Má dĺžku . 
## Začiatok
Začína sa v severovýchodnej časti územia obce Čierne Pole na juhovýchodnom okraji trvalého trávneho porastu *Šibenský grúň* v poľnohospodárskom extraviláne v , centrum *Šibenského grúňa* leží na území susednej obce Pavlovce nad Uhom. *Užľabský kanál* patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Kapušianske pláňavy.
## Opis toku
Od začiatku tečie absolútne priamym tokom juhovýchodojužným smerom cez poľnohospodársky extravilán obce Čierne Pole, posledných 60 m svojho toku sa stáča do juhovýchodného smeru, ústi v  do kanála Ortov ako jeho pravostranný prítok. Začína sa, preteká a ústi na území obce Čierne Pole..

## Pôvod názvu
Názov vodného toku *Užľabský kanál* má pôvod v charakteristickom výskyte topografického objektu *úžľab, úžľabie, úžľabina* s významom *objekt lokalizovaný pri podlhovastej priehlbni, pri podlhovastom koryte často značnej dĺžky slúžiacom na odvádzanie vody* a to v priestore alebo v blízkosti priestoru kde vodný tok preteká. Z tohto slovného základu kombináciou s formantom *-ský* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Užľabský kanál* ako súčasť veľmi početnej skupiny názvov v slovenskej toponymii, najmä hydronymii.. V roku 1990 štandardizovaná podoba hydronyma s krátkou predponou *U-* na začiatku názvu v tvare *Užľabský kanál* je výsledkom nedôslednosti a nepozornosti v štandardizačnom procese, kde sa žiadala systémovo zdôvodnená, korektná podoba hydronyma *Úžľabský kanál* s dlhou predponou *Ú-*, porovnaj aj apelatíva *úžľab, úžľabie, úžľabina*. Tento postup vyústil do stavu, keď súčasná aplikačná prax používa striedavo jednu alebo druhú z týchto dvoch podôb názvu. V priestore slovenskej hydronymie vodných tokov hydronymum *Užľabský kanál* je jedinečným hydronymom (júl 2022).  
## Referencie

 
Kategória:Vodné toky v okrese Michalovce 
Kategória:Umelé vodné toky na Slovensku 
Kategória:Vodné toky na Východoslovenskej rovine
Doidalses

**Doidalses** alebo **Doidalsas** () môže byť:
* bitýnsky vládca v 5. stor. pred Kr., pozri Doidalses z Bitýnie
* grécky sochár v 3. stor. pred Kr., pozri Doidalses (sochár)

## Zdroje
Cativa proces

**Cativa proces** je spôsob výroby kyseliny octovej pomocou karbonylácie metanolu. Táto technológia, ktorá je podobná Monsanto procesu, bola vyvinutá spoločnosťou BP Chemicals pod licenciou BP Plc. Tento proces využíva katalyzátor obsahujúci irídium, napríklad komplex [Ir(CO)2I2]− (**1**).

## Katalyzátor
Cativa a Monstanto procesy sú si dostatočne podobné na to, aby mohli využívať zhodné usporiadanie. Pôvodné štúdie Monsanto ukázali, že irídium je menej aktívne než ródium v karbonylácii metanolu. Neskoršie výskumy včak ukázali, že katalyzátor s irídiom môže byť podporený ruténiom a táto kombinácia vedie ku katalyzátoru, ktorý je lepší než tie založené na ródiu. Zmena z ródia na irídium takisto umožňuje využívať menej vody v reakčnej zmesy. To umožňuje použiť menej kolón na vysúšanie, znižuje tvorbu vedľajších produktov (napríklad kyseliny propiónovej) a potlačuje reakciu vody s oxidom uhoľnatým.

## Princíp
Katalytický cyklus Cativa procesu začína reakciou metyljodidu so štvorcovo planárnym aktívnym katalyzátorom (**1**), čím vzniká oktaédrický komplex s IrIII (**2**), konkrétne ''fac''-izomér [Ir(CO)2(CH3)I3]&#x2212;. Táto oxidatívna adícia formálne spočíva vo vložení IrI centra medzi metylovú skupinu a atóm jódu v metyljodide, na miesto väzby uhlík-jód. Po výmene ligandov (jódu za oxid uhoľnatý) prebieha presun jednej molekuly oxidu uhoľnatého na miesto väzby irídium-uhlík, (**3**) a (**4**), čím vzniká štvorcovo pyramidálny komplex, v ktorého vrchole je viazaná acetylová skupina. Redukčnou elimináciou acetyljodidu dochádza k obnoveniu katalyzátoru (**1**). Acetyljodid sa potom hydrolyzuje, čím vzniká kyselina octová - koncový produkt. Počas toho vzniká jodovodík, ktorý sa potom využíva na premenu vstupného reaktantu (metanolu) na metyljodid, ktorý vstupuje do katalytického cyklu.

## Referencie

## Zdroj

Kategória:Katalýza
Kategória:Organokovová chémia
Hlava má sedem otvorov

***Hlava má sedem otvorov*** je siedmy štúdiový album skupiny IMT Smile. Tento album vydalo v roku 2008 hudobné vydavateľstvo Universal Music. Okrem CD nosiča so štúdiovým albumom skupiny IMT Smile s trinástimi novými piesňami, je súčasťou edície bonusové DVD na ktorom je záznam dvanástich skladieb z koncertu z Bratislavy, ktorý sa konal počas zimného turné skupiny a päť videoklipov. 

## Zoznam skladieb

## Referencie

Kategória:Albumy skupiny IMT Smile
Kategória:Hudobné albumy z 2008
Terry Fox

**Terrance Stanley „Terry“ Fox** (* 28. júl 1958, Winnipeg – † 28. jún 1981, New Westminster) bol kanadský aktivista.

## Životopis
### Skorší život a diagnóza
Terry Fox sa narodil vo Winnipegu. Jeho rodičia boli Betty and Rolly Fox, mali štyri deti. Vo veku 10 rokov sa s rodinou presunul do mesta Port Coquitlam v Britskej Komunbii.

V roku 1976 prvý krát pocítil bolesť v kolene. Pôvodne si myslel, že je dôsledkom dopravnej nehody, neskôr, že ju spôsobilo nadmerné hranie basketebalu. Na jar 1977 mu bol diagnostikovaný osteosarkóm a 9. marca 1977 Foxovi amputovali pravú nohu. V deň pred amputáciou mu Terri Fleming, tréner basketbalu z Foxovej strednej školy, ukázal článok o Dickovi Traumovi, ktorý po amputácii odbehol maratón v New Yorku. Fox sa rozhodol, že sa pokúsi o podobný výkon. V čase diagnózy bol študentom na Simon Fraser University. Po amputácii Fox absolvoval chemoterapiu.

V lete roku 1977 dostal ponuku stať sa členom tímu vozíčkového basketbalu Cable Cars. Členom bol až do roku 1980, vyhral s nimi národné majstrovstvá v roku 1978 a 1979. V roku 1979 už Fox s umelou nohou behával maratóny a rozhodol sa uskutočniť beh naprieč celou Kanadou na podporu výskumu rakoviny. Pred začiatkom tohto behu nabehal viac než 5000 kilometrov tréningových behov.

### Maratón nádeje
Maratón nádeje Fox začal 12. apríla 1980 v St. John’s, Newfoundland a Labrador ponorením svojej umelej nohy do Atlantického oceánu. Začiatkom behu Fox nedostával veľa pozornosti a podpory, čo sa však postupne menilo. Pri dosiahnutí Ontária bol už známy a podporovali ho davy ľudí, v tejto provincii ho pri behu sprevádzala provinčná polícia. Fox bežal 7 dní v týždni.

Krátko pred mestom Thunder Bay musel 1. septembra svoj beh prerušiť pretože rakovina sa vrátila a napadla Foxove pľúca. Dovtedy ubehol . Počas 143 dní behu vyzbieral 1,7 milióna dolárov. V behu chcel pokračovať.

### Po Maratóne nádeje
Začiatkom roku 1981 Maratón nádeje presiahol 24 mil. dolárov, Foxov cieľ získať jeden dolár od každého obyvateľa Kanady. V septembri 1981 sa stal najmladším členom Radu Kanady v hodnosti *Companion*.

Fox zomrel 28. júna 1981.

## Dopad
Nadácia Terry Fox Foundation od Foxovej smrti vyzbierala 850 mil. dolárov na podporu výskumu rakoviny. Od roku 1981 sa organizuje Terry Fox Run (Beh Terryho Foxa).

## Ocenenia
* Rad Kanady, trieda *Companion*
* 2. miesto v ankete *The Greatest Canadian*, CBC
* Canada’s Walk of Fame (2013)

## Galéria

Terry-Fox-prosthetic-leg.jpg|Noha, ktorú použil pri Maratóne nádeje
Marathon of Hope Map.png|Mapa Maratónu nádeje
Terry Fox.jpg|Pamätník na mieste kde Terry Fox ukončil Maratón nádeje pri meste Thunder Bay


## Referencie

## Iné projekty

## Externé odkazy
* Nadácia Terry Fox Foundation

Kategória:Kanadskí bežci
Kategória:Kanadskí aktivisti
Kategória:Companions Radu Kanady
Kategória:Osobnosti z Winnipegu
Kategória:Úmrtia na rakovinu pľúc
Aktivovaný ester

vpravo|náhľad|Acetylkoenzým A je prototypický aktivovaný ester v biosyntéze.
A**ktivovaný ester** v organickej chémii označuje ester, ktorý je veľmi náchylný k nukleofilnému ataku. Aktivácia väčšinou spočíva v úpravách acylovej alebo alkoxy skupiny bežného esteru, napríklad etylacetátu. Typické modifikácie zahŕňajú elektronegatívne substituenty. Aktivované estery sa vyskytujú v syntetickej chémii i biochémii.

## Reaktivita
Aktivované estery sa používajú predovšetkým ako acylačné činidlá. Podstupujú tie isté reakcie, ako ich neaktivované analógy, ale výrazne rýchlejšie. Sú napríklad viac náchylné na hydrolýzu. Veľmi zaujímavou je aj zvýšená reaktivita aktivovaných esterov voči amínom, čím vznikajú amidy.

## Príklady
Tioestery sú prominentné aktivované estery. Typickým príkladom sú estery koenzýmu A.

V syntetickej chémii patria medzi aktivované estery deriváty nitrofenolu a pentafluorofenolu. Aktivované estery sa bežne používajú v syntéze peptidov, napríklad ''N''-hydroxysukcinimid alebo hydroxybenzotriazol. Aktivované estery kyseliny akrylovej sú prekurzory pre polyméry s reaktívnymi bočnými reťazcami.

Koncept aktivovaných esterov sa dá rozšíriť aj na kyseliny fosforečnú a sírovú. Príkladom je dimetylsulfát, ktorý sa používa ako silné metylačné činidlo.

## Referencie

## Zdroj

Kategória:Estery
Kategória:Estery karboxylových kyselín
Metyllyzín

**Metyllyzín** je derivát aminokyseliny lyzínu, v ktorom je jeho aminoskupina postranného reťazca metylovaná aspoň jedenkrát.
Súbor:L-Lysine.svg|Nemetylovaný lyzín
Súbor:N6-methyllysine.svg|Jedenkrát metylovaný: 6-*N*-metyllyzín
Súbor:N6,N6-dimethyllysine.svg|Dvakrát metylovaný: (6-*N*,6-*N*)dimetyllyzín
Súbor:Trimethyllysine.svg|Trikrát metylovaný: (6-*N*,6-*N*,6-*N*)trimetyllyzín


## Biosyntéza
Metylácia lyzínu je katalyzovaná lyzínovými metyltransferázami (PKMT). Tieto enzýmy využívajú SAM ako donor metylovej skupiny. Premeny metyllyzínu na lyzín je katalyzovaná lyzínovými demetylázami (PKMD).

## Biochemický význam
Takto metylovaný lyzín má dôležitú úlohu v epigenetike. Metylácia konkrétnych lyzínových reziduí v niektorých histónoch v nukleozóme mení viazanie okolitej DNA na dané históny, čo mení expresiu daných génov v DNA. Táto zmena mení viazania DNA, pretože metyllyzín má väčší efektívny polomer kladného náboja na bočnom reťazci než má lyzín (metylové skupiny sú väčšie než vodíky, ktoré nahradzujú). Tým sa znižuje najsilnejšia potenciálová elektrostatická príťažlivosť so záporne nabitou DNA.

Predpokladá sa, že metylácia lyzínu (a arginínu) na histónoch neovplyvňuje priamo ich viazanie na DNA. Namiesto toho tieto metylové  zvyšky priťahujú iné bielkoviny, ktoré upravujú štruktúru chromatínov.

V Protein Data Bank je metylovaný lyzín označený trojpísmenovou skratkou *MLZ* (jedenkrát metylovaný), *MLY* (dvakrát metylovaný) alebo *M3L* (trikrát metylovaný).

## Referencie

## Zdroj

Kategória:Aminokyseliny
Kategória:Diamíny
Kurence (vrch v Nízkych Tatrách)

**Kurence** () je vrch v Nízkych Tatrách. Leží nad Iľanovom, približne  južne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obce Iľanovo (Liptovský Mikuláš) a Demänovská Dolina. Najbližšími sídlami sú severozápadne situovaná Pavčina Lehota a mestské časti Demänová a Iľanovo, južne sa nachádza Demänovská Dolina. Masív patrí do Národného parku Nízke Tatry.

## Opis
Kurence sú súčasťou rázsochy, vybiehajúcej severozápadným smerom z Krakovej hole (), situovanej v bočnom hrebeni. Ten vybieha z Krúpovej hole () v hlavnom hrebeni severným smerom na Poludnicu (). Západným smerom sa nachádza vrch Pálenica (), Na jame () a Siná (), južným Ostredok (), Magura (), Pusté () a Krakova hoľa, východným Kopa (), Kúpeľ (), Poludnica () a Končitý vrch () a severným Bodová () a Demänovská hora (). Masív patrí do povodia Váhu; východnú časť hrebeňa odvodňuje potok Iľanovianka, voda zo západných odteká riečkou Demänovkou. Vrcholom prechádza hranica Národnej prírodnej rezervácie Demänovská dolina. Na vrchol nevedie značený turistický chodník.

### Výhľady
Vrchol i hrebeň pokrýva súvislý lesný porast, ktorý umožňuje len obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Západné Tatry, Chočské vrchy, Veľkú a Malú Fatru.

## Prístup
Na vrchol nevedie značený turistický chodník a vzhľadom na stupeň ochrany je tak prístup naň nežiadúci. Žltá značka však vrchol travrzuje západným a juhozápadným úbočím.

* po  žltej turistickej značke (traverz):
** z Pavčinej Lehoty cez Demänovskú horu
** z Iľanovského sedla cez Maguru
* po  zelenej značke od Demänovskej jaskyne slobody cez Iľanovské sedlo

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Mikuláš
Kategória:Demänovská Dolina
Voyo

**Voyo** je slovenská platená video on demand služba poskytujúca filmy, seriály a televízne programy z vysielania staníc skupiny Markíza. Projekt bol spustený v auguste 2011 ako bezplatný archív programov z produkcie TV Markíza a platforma pre živé vysielanie pôvodnej tvorby a športových prenosov. Postupne sa však pretransformovala na platenú službu po vzore amerického Netflixu. Ponuka dostupných programov je pravidelne rozširovaná. Podľa samotného prevádzkovateľa ide o viac než 2 000 filmov a seriálov. Všetky uvádzané tituly sú buďto slovenské a české, alebo úplne či čiastočne lokalizované. Služba ďalej poskytuje živé vysielanie televíznych staníc Markíza, Doma, Dajto, Markíza KRIMI, Nova International a prémiových športových kanálov Nova Sport 1 a Nova Sport 2. Voyo tiež predplatiteľom umožňuje sledovať vybrané programy exkluzívne až o týždeň skôr než v TV. Na základe prieskumu nezávislej agentúry 2muse bolo Voyo v júli 2022 najznámejšou streamovacou službou na Slovensku, pričom z hľadiska poznateľnosti značky predstihlo aj celosvetových gigantov.

## Obsahová ponuka
Streamovacia služba Voyo za mesačný poplatok 5,99 eur ponúka televízny archív úplne bez reklám a knižnicu plnú československých filmov aj svetových kinohitov. Najúspešnejšie tituly skupiny Markíza či obľúbené turecké seriály je dokonca možné sledovať ešte pred ich televíznou premiérou. 

Voyo sa v novembri 2020 dočkalo obnovy, vďaka prechodu na novú technologickú platformu je modernejšie, svižnejšie a prehľadnejšie. Predplatiteľom ponúka príjemnejšie užívateľské prostredie, vylepšenú navigáciu a množstvo nového obsahu. Odvtedy počet predplatiteľov služby rastie, na jar 2022 malo Voyo na Slovensku a v Česku súhrnne viac než 350 000 platiacich zákazníkov. V septembri 2022 už 400 000.

## Voyo Originál
Od roku 2021 vychádzajú na Voyo originálne seriály a minisérie, ktoré sú dostupné exkluzívne iba na tejto platforme. Prvou z nich bola v novembri 2021 miniséria Prípad Roubal.  

## Referencie

## Externé odkazy
* 

Kategória:TV Markíza
Kategória:Streamovacie služby
Tour de France 2022

**Tour de France 2022** bol 109. ročník prestížnych cyklistických pretekov Grand Tour Tour de France. Štart pretekov bol 1. júla v dánskej Kodani, cieľ bol 24. júla v Paríži. Pretekári absolvovali 21 etáp a .

## Tímy
Na štart nastúpilo 18 UCI World Tour tímov, ktoré doplnili 4 prokontinentálne tímy. 

;UCI World Tour tímy

;UCI Pro tímy

## Vedenie po etapách

## Externé odkazy
* Oficiálna stránka

## Zdroj
* 

2022
Kategória:2022 vo Francúzsku
Kategória:2022 v Dánsku
Kategória:Cyklistika v 2022